CELEX: 62008TN0141
Language: lt
Date: 2008-04-15 00:00:00
Title: Byla T-141/08 2008 m. balandžio 15 d. pareikštas ieškinys byloje E. ON Energie prieš Komisiją

21.6.2008   
            
            
               LT
            
            
               Europos Sąjungos oficialusis leidinys
            
            
               C 158/18
            
         2008 m. balandžio 15 d. pareikštas ieškinys byloje E. ON Energie prieš Komisiją
   
   (Byla T-141/08)
   (2008/C 158/30)
   Proceso kalba: vokiečių
   Šalys
   
      Ieškovė: E. ON Energie AG (Miunchenas, Vokietija), atstovaujama advokatų A. Röhling, C. Krohs ir F. Dietrich
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2008 m. sausio 30 d. atsakovės sprendimą C (2008) 377 galutinis byloje COMP/B-1/39.326 — E.ON Energie AG;
            
         
               —
            
            
               arba sumažinti ieškovei paskirtą baudą iki tinkamo dydžio;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė skundžia 2008 m. sausio 30 d. Komisijos sprendimą C (2008) 377 galutinis byloje COMP/B-1/39.326 — E.ON Energie AG. Šiuo sprendimu Komisija paskyrė ieškovei baudą, nes pastaroji sugadino Komisijos atstovų pagal Reglamento (EB) Nr. 1/2003 (1) 20 straipsnio 2 dalies d punktą uždėtą plombą ir bent jau dėl neatsargumo pažeidė šio reglamento 23 straipsnio 1 dalies e punktą.
   Ieškovė, pagrįsdama savo ieškinį, nurodė devynis pagrindus. Šešiais pirmaisiais pagrindais ji siekė įrodyti, kad pažeidimas nėra pakankamai įrodytas. Būtent ji siekia nustatyti neribotą atsakovės įrodinėjimo naštą, tyrimo savo iniciatyva principo pažeidimą, klaidingą tinkamo užplombavimo prezumpciją, neteisingą neįprastos plombos būklės kitą dieną prezumpciją, neteisingą apsaugos folijos tinkamo pobūdžio prezumpciją, taip pat pripažinti kitą galimą neteisingai nustatytą atsakovės įvykių eigą.
   Septintasis pagrindas susijęs su nekaltumo prezumpcijos nesilaikymu ir todėl esminių procedūrinių formų pažeidimu.
   Aštuntuoju pagrindu ieškovė nurodo, kad atsakovė ją neteisingai kaltina dėl pažeidimo Reglamento Nr. 1/2003 23 straipsnio prasme.
   Galiausiai ji nurodo teisės pažeidimus nustatant baudą. Ieškovės teigimu, pažeidžiamas draudimas savivaliauti ir pareiga motyvuoti pagal EB 253 straipsnį. Lengvinančios aplinkybės neįvertintos ir neteisingai atsižvelgta į sunkinančias aplinkybes.
   
      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, p. 1).